2017. aasta laskesuusatamise maailmameistrivõistlused
2017. aasta laskesuusatamise maailmameistrivõistlused on 49. maailmameistrivõistlused laskesuusatamises. Need toimusid Austrias Hochfilzenis 9.–19. veebruarini. Lisaks Hochfilzenile kandideeris maailmameistrivõistluste korraldajaks ka Rootsi linn Östersund, kuid IBU kongressil sai häältega 27:20 maailmameistrivõistluste korraldajaõigused Hochfilzen. Hochfilzenis on maailmameistrivõistlusi varem peetud kolmel korral: 1978., 1998. ja 2005. aastal.